Publication: Magyar Közlöny
Issue: MK-2002-43 (Year: 2002, Number: 43)
Era: 1990-2004
Section: 26/2001. (VII. 27.) OM rendelet tartalmazza.
Paragraph Index: 667

2. A szakmai vizsga részei Írásbeli vizsga: Az írásbeli vizsga a szakképesítésért felelõs miniszter által kiadott központi tételek alapján történik. Az írásbeli vizsgán a IV/1. pontban meghatározott követelmények szerinti ismeretanyagot kell számon kérni. Az írásbeli vizsga témakörei: — bibliográfiai leírási és betûrendbe sorolási feladatok, — raktározási jelzetek értelmezése, — egyszerûbb ETO-jelzetek értelmezése. A feladatok teszt, illetve esszé jellegûek. Szabványok, ETO és raktározási táblázatok használhatóak. A vizsga idõtartama: 180 perc. Gyakorlati vizsga: Gyakorlati vizsgára az a jelölt bocsátható, aki a szakmai gyakorlatot teljesítette, és azt a gyakorlóhely vezetõje írásban igazolta. A képzést szervezõ intézmény gondoskodik arról, hogy a vizsgabizottság a dokumentumokat a szóbeli vizsgán rendben megkapja. A foglalkozás gyakorlása részben a képzõ intézményben, részben a képzõ intézmény által kijelölt könyvtárban történik gyakorlatvezetõ felügyelete mellett. A könyvtári gyakorlat minimális idõtartama: 30 nap. A gyakorlati vizsgarész vizsgafeladatait 3 változatban a képzõ intézmény dolgozza ki. A képzõ intézmény vezetõje a javaslatokat legalább tizenöt nappal a kitûzött vizsgaidõpont elõtt a vizsgabizottság elnökének jóváhagyásra megküldi. A vizsgabizottság elnöke azt vizsgálja, hogy a javasolt vizsgafeladatok tartalmilag és formailag megfelelnek-e a követelményeknek. A vizsgaelnök által javasolt változtatásokat végre kell hajtani. A gyakorlati vizsga anyaga: — adminisztratív feladatok megoldása az állománygyarapító és állomány-nyilvántartó, valamint az olvasószolgálati tevékenység területérõl, — levelezési ismeretek. A gyakorlati vizsga idõtartama: 60 perc. Szóbeli vizsga: A szóbeli vizsga kérdéseit a központi tételsor tartalmazza. A szóbeli vizsgán a IV/1. pontban meghatározott követelmények szerinti ismeretanyagot kell számon kérni. A vizsga tételeit a jelölt a vizsga elõtt legalább egy hónappal megkapja. Szóbeli vizsgára csak az a jelölt bocsátható, aki sikeres gyakorlati vizsgát tett. A szóbeli feleletek idõtartama: 15-20 perc.

Source: https://magyarkozlony.hu/hivatalos-lapok/64ebf3aed713276380303c2bff2be3b8fff5a054/dokumentumok/702ffd5429fdf78b675b7dee4704804e52733bb5/letoltes